BSM พุ่งพรวดเกือบ 20% รับข่าวร่วมมือพันธมิตร-เก็ง Q2 งบฯออกมาสวย
BSM พุ่งพรวดเกือบ 20% รับข่าวร่วมมือพันธมิตร-เก็ง Q2 งบฯออกมาสวย สัญญาณเทคนิคเด่น MACD สร้าง Double bottom เป็น Divergence แบบนี้ต้องซื้อ 
7 ก.ค. 2558

ผู้สื่อข่าวรายงานว่า ราคาหุ้น บริษัท บิวเดอสมาร์ท จำกัด (มหาชน) หรือ BSM ณ เวลา 11.34 น.อยู่ที่ 0.95บาท บวก 0.15 หรือ 18.75% มูลค่าการซื้อขาย 84.21 ล้านบาท โดยเปิดตลาดที่ 0.82 บาท ราคาปรับตัวขึ้นสูงสุดที่ 0.96 บาท และราคาปรับตัวลงต่ำสุดที่ 0.81 บาท ขณะที่ดัชนีหุ้นไทยโดยรวมบวก 0.37%

สำหรับปัจจัยที่ส่งผลให้ราคาหุ้นปรับตัวขึ้น มาจากข่าวที่ KCM ร่วมมือกับ BSM พร้อมด้วยผู้บริหาร บริษัท แอสเซท โปรแมเนจเม้นท์ จำกัด (APM) ในฐานะที่บริษัทปรึกษาทางการเงิน ได้เข้าเยี่ยมชมธุรกิจของบริษัทเมื่อปลายสัปดาห์ที่ผ่านมา และคาดว่าจะได้ความชัดเจนเกี่ยวกับความร่วมมือกันในช่วงปลายสัปดาห์นี้
“ทางคุณสัญชัยได้เข้าเยี่ยมชมธุรกิจ ของบริษัทดูเกี่ยวกับผลิตภัณฑ์ต่างๆที่บริษัทฯมี และเราก็คาดว่าคงจะเห็นความชัดเจนว่าจะทำธุรกิจร่วมกันอย่างไร อาจจะเป็นเค้าซื้อผลิตภัณฑ์ของเราไปขาย หรือเราซื้อผลิตภัณฑ์ของเขามาขายก็ได้ เพราะเราก็มีสาขาที่รองรับการจำหน่ายสินค้าอยู่แล้ว” นายนิพนธ์ กล่าว
โดยอาจจะมีความร่วมมือกันระหว่าง 2 บริษัท ซึ่งเบื้องต้นอาจจะเป็นการส่งสินค้า เช่น ประตู หน้าต่าง เข้าไปจำหน่ายในสาขาของ KCM ที่มีอยู่ หรืออาจจะนำสินค้าไปใช้ในบ้านสำเร็จรูปของ KCM ด้วย
ขณะที่ บริษัทยังคงเป้าหมายรายได้ปีนี้เติบโต 20% และกำไรจะเติบโตไปตามรายได้ สำหรับแนวโน้มผลประกอบการในไตรมาส 2/58 น่าจะอยู่ในระดับที่ใกล้เคียงกับไตรมาสแรก เนื่องจากมีวันหยุดหลายวัน แต่เชื่อว่าครึ่งปีหลังนี้จะดีกว่าครึ่งปีแรกตามภาวะเศรษฐกิจที่น่าจะปรับตัวดีขึ้น ประกอบกับ ช่วงไตรมาส 3/58 จะเป็นช่วงที่ทำยอดขายได้สูงสุดของธุรกิจ
ด้านบล.คันทรี่ กรุ๊ป วิเคราะห์ทางเทคนิคกราฟ BSM อ่อนตัวลงต่อเนื่อง แต่มีแรงรับแข็งแกร่งที่ต่ำกว่า 0.80 บาท และแท่งเทียนส่งสัญญาณดีดกลับ  ขณะที่ MACD สร้าง Double bottom เป็น Divergence แบบนี้ต้องซื้อ